*LĒMUMA PROJEKTS*

*satur ierobežotas pieejamības informāciju*

**Par pārvaldīšanas tiesību nodošanu**

Izskatot dzīvojamās mājas Pils ielā 76, Alūksnē, Alūksnes novadā dzīvokļu īpašnieku pilnvarotās personas [..] 31.07.2023. iesniegumu par pārvaldīšanas tiesību nodošanu, kas saņemts un reģistrēts Alūksnes novada pašvaldībā 31.07.2023. ar Nr. ANP/1‑24/23/630,

pamatojoties uz Pašvaldību likuma 10. panta pirmās daļas 21. punktu, likuma “Par valsts un pašvaldību dzīvojamo māju privatizāciju” 51. panta trešo, piekto un sesto daļu, Dzīvojamo māju pārvaldīšanas likuma 12. panta pirmo daļu,

1. Nodot vienstāvu dzīvojamo ēku ar pieciem dzīvokļu īpašumiem (kadastra apzīmējums 3601 028 4301 001) un palīgēkas (kadastra apzīmējums 3601 028 4301 002, 3601 028 4301 003), turpmāk - dzīvojamā māja, Pils ielā 76, Alūksnē, Alūksnes novadā, pārvaldīšanas tiesības ar dzīvokļu īpašumu īpašnieku savstarpēju līgumu pilnvarotai personai – [..], personas kods [..].
2. Uzdot sabiedrībai ar ierobežotu atbildību “ALŪKSNES NAMI”, reģistrācijas numurs 40003410625, ne vēlāk kā līdz 08.09.2023. organizēt un nodot ar nodošanas - pieņemšanas aktu šī lēmuma 1. punktā minēto dzīvojamo māju ar dzīvokļu īpašumu īpašnieku savstarpēju līgumu pilnvarotai personai.